পানি দিয়ে ঢুকলে পাকস্থলীর অম্লীয় রস তাদের ধ্বংস করে দিতে পারে। নাকের সূক্ষ্ণ লোম তাদের আটকিয়ে দেয়। এ রকম নানা প্রতিরোধ বর্ম আছে মানবদেহের। আরো ব্যাপার আছে। জীবাণুরা কষ্ট করে শরীরে ঢুকলেও এত সহজে নিস্তার পায় না। রক্তে এক রকমের সৈনিক আছে, যারা হলো এন্টিবডি। একেক ধরণের সৈনিক একেক ধরণের জীবাণুকে চিনে রাখে। যখন কোন অণুপ্রবেশকারী জীবাণুর জন্য নির্দিষ্ট সৈনিক রক্তে থাকে, ঐ সৈনিকেরা জীবাণুকে ঘিরে ফেলে নিষ্ক্রিয় করার চেষ্টা করে। জীবাণুরাও বসে থাকে না, তারাও বংশবৃদ্ধি করতে থাকে। অনেক সময় এরকম কোন নির্দিষ্ট সৈনিক রক্তে থাকে না। তখন জীবাণুরা ফাঁকা মাঠে গোল দেয়। শুরু হয় মানবদেহের সাথে যুদ্ধ। যদি এ যুদ্ধে শরীর হেরে যায়, তখনই রোগের লক্ষণ প্রকাশ পায়। তখনই দরকার হয় বাইরের সাহায্য।